

Tárgy: Döntés, a Kiss József Könyvtár, Művelődési Ház és Sportcsarnok 2025. évi módosításokkal egységes szerkezetbe foglalt Szervezeti- és Működési Szabályzatának elfogadásáról

Melléklet: Szabályzat

**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. június 27. napi ÜLÉSÉRE**

**4.) napirendi pont**

|  |  |
| --- | --- |
| Előterjesztő: | ALSÓ Tamás |
| Az előterjesztést készítette: | Alsó Tamás Kiss József Könyvtár, Művelődési Ház és Sportcsarnok intézményvezetője  Bacsáné dr. Kajdity Petra jegyző |
| Véleményezésre megkapta: | Pénzügyi, Városfejlesztési, Kulturális- és Idegenforgalmi Bizottság |
| Megtárgyalta: | Tárgyalja a 2025.06.27-i ülésén |
| Az ügyben korábban hozott határozat/hatályos rendelet: | 40/2024. (IV.18.) |
| Szükséges döntés:  Határozat / rendelet | Határozat |
| Szükséges többség: | Egyszerű többség |
| Terjedelem:  Melléklet: | 2 oldal előterjesztés  1 db |
| Törvényességi véleményezésre bemutatva: |  |
| Polgármester látta: |  |

**ELŐTERJESZTÉS:**

Harkány Város Önkormányzata 2025. június 27. napján tartandó

rendes képviselő-testületi ülésére

**ELŐTERJESZTÉS CÍME:**

Döntés, a Kiss József Könyvtár, Művelődési Ház és Sportcsarnok 2025. évi módosításokkal egységes szerkezetbe foglalt Szervezeti- és Működési Szabályzatának elfogadásáról

**ELŐTERJESZTŐ:**

Alsó Tamás - igazgató

**ELŐTERJESZTÉST KÉSZÍTETTE:**

Kiss József Könyvtár, Művelődési Ház és Sportcsarnok – intézményvezető

Bacsáné dr. Kajdity Petra jegyző

**MELLÉKLETEK:**

Kiss József Könyvtár, Művelődési Ház és Sportcsarnok 2025. évi módosításokkal egységes szerkezetbe foglalt Szervezeti- és Működési Szabályzata

**Tisztelt Képviselő-testület!**

**A közművelődési intézményt fenntartó önkormányzatoknak jóvá kell hagynia az intézményi SzMSz-ben történő bárminemű változást.**

A muzeális intézményekről, a nyilvános könyvtári ellátásról és a közművelődésről  
1997. évi CXL. törvény (Kult.tv.) 55. § (1) bekezdése a) pontja alapján: *„A nyilvános könyvtár alapfeladatai: a)  a fenntartó által kiadott alapító okiratban és a szervezeti és működési szabályzatban meghatározott fő céljait küldetésnyilatkozatban közzé teszi, …”*

A Kulttv. 68. § (1) b) pontja alapján a fenntartó az e törvényben foglaltak kiadja alapító okiratát, jóváhagyja szervezeti és működési szabályzatát. A 78/J. § (4) bekezdés alapján az az önkormányzat, amely közösségi színteret vagy közművelődési intézményt tart fenn az e törvényben foglaltak alapján: a) meghatározza a közösségi színtér vagy a közművelődési intézmény használati szabályait, működésének módját, valamint a közművelődési intézmény feladatait, b) kiadja az általa fenntartott közművelődési intézmény alapító okiratát, jóváhagyja szervezeti és működési szabályzatát, éves munkatervét és költségvetését.

Az államháztartásról szóló 2011. évi CXCV. törvény 10. § (5) bekezdése szerint „A költségvetési szerv szervezetét, feladatai ellátásának részletes belső rendjét és módját szervezeti és működési szabályzat állapítja meg. A szervezeti egységekre vonatkozó szabályokat a költségvetési szerv szervezeti és működési szabályzatában vagy a szervezeti egységek ügyrendjében, a gazdálkodás részletes rendjét belső szabályzatban kell meghatározni.”

Az intézmény költségvetési szerv, és mint ilyennek a fentiek szerint szükséges rendelkeznie szervezeti-, és működési szabályzattal, aminek az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 13. § (1) bekezdése rendezi a tartalmi követelményeit.

**A módosításokra az alábbiak miatt volt szükség:**

* **nem önálló szervezeti egységek pontosítása**
* **szakágazat elnevezésének változása (alapító okiratban történő átvezetésre is tekintettel)**
* **egyes munkakörökhöz tartozó feladat-, és hatáskörök pontosítása a gyakorlatra tekintettel**
* **egyéb, technikai jellegű módosítások**

A Kiss József Könyvtár, Művelődési Ház és Sportcsarnok vezetője, törvényi kötelem okán, módosításokkal egységes szerkezetbe foglalt Szervezeti- és Működési Szabályzatot elkészítette.

A fentiek alapján a következő határozati javaslatokat terjesztjük a tisztelt Képviselő-testület elé.

**Határozati javaslat:**

*Döntés, a Kiss József Könyvtár, Művelődési Ház és Sportcsarnok egységes szerkezetbe foglalt Szervezeti- és Működési Szabályzatának elfogadásáról*

Harkány Város Önkormányzatának Képviselő-testülete a Kiss József Könyvtár, Művelődési Ház és Sportcsarnok módosításokkal egységes szerkezetbe foglalt Szervezeti- és Működési Szabályzatát ahatározat melléklete szerinti tartalommal elfogadja.

Határidő: azonnal

Felelős: intézményvezető

Alsó Tamás sk.

igazgató