Tárgy: Tájékoztatás az önkormányzat pályázatainak jelenlegi állásáról



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. június 27-i RENDES ÜLÉSÉRE**

**13.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra  jegyző |
| AZ ELŐTERJESZTÉST KÉSZÍTETTE: | Pirisi Valéria  projekt szakmai vezető |
| VÉLEMÉNYEZÉSRE MEGKAPTA: | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 4 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzata 2025. június 27. napján tartandó rendes képviselő-testületi ülésére**

**ELŐTERJESZTÉS CÍME:** **Tájékoztatás az önkormányzat pályázatainak jelenlegi állásáról**

**ELŐTERJESZTŐ: Bacsáné Dr. Kajdity Petra**

**ELŐTERJESZTÉST KÉSZÍTETTE: Pirisi Valéria projekt szakmai vezető**

**Tisztelt Képviselő-testület!**

Ahogy az mindenki előtt ismert, az önkormányzat igen aktív pályázati tevékenységet végzett az elmúlt években.

A pályázati-projektmenedzsment területen dolgozó munkatárs évek óta egyedül látja el az önkormányzat összes beadott, nyert, megvalósítás alatt és fenntartás alatt levő pályázatának teljeskörű menedzselését.

A képviselő-testület tájékoztatása céljából a pályázatok jelenlegi állásáról készítettünk egy rövid, lényegre törő összefoglalót a 2024. július – 2025. júniust érintő időszakra az alábbiak szerint.

**Beadott pályázatok**

**6 db**

**TOP\_PLUSZ-3.1.3-23-BA1-2024-00003**

**Helyi humán fejlesztések - „Sokszínű” Harkány - a mi városunk"**

Támogatási összeg: 150 M Ft

Státusz: beadott pályázat, döntésre vár

Projekt célja: a helyi kulturális közösségfejlesztési folyamatok fejlesztése (pl: ifjúsági táborok szervezésére, ifjúságot megtartó programok szervezésére, kulturális közösségi együttműködését dinamizáló rendezvények megvalósítására, egészségfejlesztést célzó sport programok megvalósítása)

**Interreg VI-A Magyarország - Horvátország Program 2021-2027**

**„Fenntartható turizmus fejlesztése a HU-HR határrégióban”**

Támogatási összeg: 500e EUR

Státusz: beadott pályázat, döntésre vár

Projekt célja: Turisztikai tartalmak fejlesztése, zöld és digitális infrastruktúra előfeltételeinek kialakítása, határon átnyúló turisztikai szolgáltatások és rendezvények fejlesztése

**DIMOP\_PLUSZ-2.1.1-24-2025-00007**

**Energia menedzsment rendszerek fejlesztése és bevezetése önkormányzatok számára**

Támogatási összeg: 225 M Ft

Státusz: beadott pályázat, döntésre vár

Projekt célja: Lokális energiamenedzsment rendszer kialakítása, implementáció, KEP adatkapcsolat kiépítése

**MKSZ Országos Tornaterem Felújítási Program**

Támogatási összeg: 200 M Ft

Státusz: beadott pályázat, döntésre vár

Projekt célja: A leromlott állapotba került, kézilabdázásra alkalmas sportcsarnok korszerűsítése, felújítása

**Családbarát Munkahely Pályázat 2025**

**CSP-CSBM-25**

Támogatási összeg: 5 M Ft

Státusz: elutasításra került

Projekt célja: A Harkányi Polgármesteri Hivatal családbarát intézkedéseinek megvalósításával szeretné támogatni a munkavállalói számára a munka és a magánélet összehangolását.

**Településfásítási Program**

Támogatás: 30 db sorfa igénylése

Státusz: Az Agrárminisztérium azt a döntést hozta, hogy a magyar országfásításban minden regisztrált település kap 30 db sorfát, Harkány esetében 2026 tavaszán.

**Megvalósítás alatt levő projektek**

**TOP\_PLUSZ-1.1.1-21 helyi gazdaságfejlesztés - Harkányi piaccsarnok épületének felújítása**

Támogatási összeg: 300 M Ft

Projekt kezdés: 2023.06.01.

Projekt célja: Piaccsarnok épületének felújítása.

**Aktuális helyzet**: az érintett felek jogvitájára tekintettel a kivitelező kiválasztására irányuló közbeszerzés még folyamatban van.

Projekt tervezett befejezése: 2026. május.

**2025-ben zárás/befejezés/jóváhagyás alatt levő projektek**

**TOP\_PLUSZ-1.2.1-21-BA1-2022-00028 „Közterületek rekonstrukciója, sportcsarnok fejlesztése, sportlétesítmények kialakítása Harkányban”**

Támogatási összeg: 210 M Ft

Projekt célja: Sportcsarnok épületének felújítása, szabadtéri streetball pálya kialakítása, Dankó Pista u. 2 irányúvá tétele, parkoló felújítás, Drávaszabolcsi „háromszög” játszótér kialakítása

**Aktuális helyzet:** A projekt záró elszámolás és záró beszámoló beküldésre került, jóváhagyásra, helyszíni ellenőrzésre várunk.

**TOP\_PLUSZ-1.2.1-21-BA1-2022-00027 - A Harkányi Arborétum zöldterületeinek rekonstrukciója, aktív rekreációs területek kialakítása**

Támogatási összeg: 200 M Ft

Projekt célja: Arborétum területének felújítása, játszótér, édesanyák kertje, futópálya, tanösvény kialakítása

**Aktuális helyzet:** A projekt záró elszámolás és záró beszámoló beküldésre került, jóváhagyásra, helyszíni ellenőrzésre várunk.

**VP6-7.2.1.1-21 Külterületi helyi közutak fejlesztése**

Támogatási összeg: 228 M Ft

Önerő: 21,5 M Ft

Projekt célja: 0381 hrsz, Nagyhegyi úton szilárd burkolat kialakítása

**Aktuális helyzet**: A projekt záró elszámolás és záró beszámoló beküldésre került, jóváhagyásra, helyszíni ellenőrzésre várunk.

**Fenntartási időszakban levő projektek – KÖTELEZETTSÉGVÁLLALÁSSAL**

**VP6-7.2.1.1-20 - Helyi termékértékesítést szolgáló piacok infrastrukturális- és eszköz fejlesztése**

Projekt célja: Ady Endre utcai épület felújítása, térrendezés (a pékség kivételével)

A fenntartási időszakra vonatkozó vállalás: épület helységeinek bérbe adása, termékkóstolók rendezése. (2024.júniustól van bérlő az épületben)

**EFOP-3.7.3-16-2017-00233 Élethosszig tartó tanulás Harkány Városában**

Projekt célja: bármely életkorban tanulási programok megvalósítása

A fenntartási időszakra vonatkozó vállalás: 2024-2029-ig a projektben megvalósított tevékenységek közül 3 féle program folyamatos végzése.

**Skanzen kialakítása – Kisfaludy2030**

A fenntartási időszakra vonatkozó vállalás: 2022-2027 szeptemberéig évente 600 fő részvételével rendezvények szervezése.

***Évente egy projekt fenntartási jelentés beküldése szükséges 5 éven keresztül:***

* TOP-1.1.1-16-BA1-2017-00005 Ipari parkok, iparterületek fejlesztése Harkányi iparterület (2028-ig)
* TOP-1.1.3-16-BA1-2017-00003 Helyi gazdaságfejlesztés **Őstermelői piac** kialakítása és piacfejlesztés Harkányban (2028-ig)
* TOP-2.1.2-15-BA1-2016-00004 Az élhetőbb jövő - Harkányi **zöld belváros** (2027-ig)
* TOP-1.4.1-16-BA1-2017-00021 **Bölcsőde kialakítása** és az óvoda minőségi fejlesztése (2025-ig)
* EFOP-1.2.11-16-2017-00035 Harkányban élni Jó! **- Esély Otthon**, Harkányban (2027-ig)
* TOP-3.1.1-15-BA1-2016-00008 Közlekedésbiztonsági fejlesztés Harkány belvárosában (**Körforgalom**) (2026-ig)
* TOP-2.1.3-16-BA1-2021-00060 és TOP-2.1.3-16-BA1-2021-00061 - **Lanka csatorna fejlesztése és Harkány csapadék elvezetési rendszerének fejlesztése** (2030-ig)

Ahogy az a fenti, csak a lényeget tartalmazó összefoglalásból is látható, a pályázatok napi szinten komoly többletfeladatot és nagyon nagy odafigyelést igényelnek.

A pályázatok menedzselése idén is bizonyosan sok munkát fog adni, mind az apparátus egy részének, mind a képviselő-testületnek. Kérem, hogy a képviselő-testület az eddigiekhez hasonlóan rugalmas ülésezésével segítse ezt a munkát!

Kérem a T. Képviselő-testületet, hogy az előterjesztést tárgyalja meg, és fogadja el az alábbi határozati javaslatot!

Határozati javaslat

*Tájékoztatás az önkormányzat pályázatainak jelenlegi állásáról*

Harkány Város Önkormányzatának képviselő-testülete a „Tájékoztatás az önkormányzat pályázatainak jelenlegi állásáról” tárgyú napirendi pontot megtárgyalta, és annak tartalmát az előterjesztés szerinti tartalommal elfogadja.

Határidő. azonnal

Felelős: polgármester, jegyző

Harkány, 2025.06.18.

Bacsáné Dr. Kajdity Petra s.k.,

jegyző