í

Tárgy: Döntés a Harkány, belterület 1/52. hrsz. alatti ingatlan értékesítéséről, forgalmi értékének meghatározásáról

Melléklet: -

****

**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2025. június 27-i RENDES ÜLÉSÉRE**

**10.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Szociális Bizottság * Egyéb szervezet |  |
| MEGTÁRGYALTA: | Tárgyalja a 2025.06.27-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**Előterjesztés: Harkány Város Önkormányzat Képviselő-testületének 2025. június 27-i rendes ülésére**

**Előterjesztés címe: Döntés a Harkány, belterület 1/52. hrsz. alatti ingatlan értékesítéséről, forgalmi értékének meghatározásáról**

**Előterjesztő: Albrecht Ferenc, beruházási és üzemeltetési mérnök**

**Előterjesztést készítette: Albrecht Ferenc beruházási és üzemeltetési mérnök**

Tisztelt Képviselő-testület!

Vételi szándék érkezett Önkormányzatunkhoz a Harkány, belterület 1/52. hrsz-ú, kivett beépítetlen terület művelési ágú, forgalomképes ingatlanra.

Az ingatlan területe 91 m2, az ingatlan beépítetlen, természetben az ipari parkban található 1/50 hrsz-ú ingatlan és a Pécs-Harkány országos közút között található. A vételi szándékot az 1/50 hrsz-ú ingatlan tulajdonosa nyújtotta be azzal a szándékkal, hogy a telkének közútcsatlakozást biztosítson az országos közúthoz. A megajánlott vételár: 170.000,-Ft + ÁFA.

Az ingatlan a település érvényben lévő szabályozási terve szerint az iparterület 1/50 hrsz-ú ingatlanát közlekedési területként köti össze az országos közúttal. A terület közel sík. Az ingatlanon elektromos földkábel halad keresztül észak-déli irányba.

Harkány, 1/52 hrsz-ú ingatlan



Az ingatlan és annak területe - figyelemmel Harkány város érvényben lévő rendezési tervére és fejlesztési elképzeléseire - nem érintett a fejlesztési célok tekintetében. Az leginkább az 1/50 hrsz-ú ingatlan telekkiegészítését szolgálná. A vételi szándék okán értékbecslést rendeltünk meg, mely szerint az ingatlan forgalmi értéke 163.000,-Ft + ÁFA. Mellékeljük az értékbecslést.

Ennek figyelembevételével kérem az értékesítésre kijelölés elfogadását, valamint a vagyonrendelet szerinti liciteljárás induló vételárának megállapítását. Az ingatlan értékesítésére csak eredményes liciteljárás után kerülhet sor.

Mindezek figyelembevételével kérem a testület döntését.

Határozati javaslat:

*Döntés a Harkány, belterület 1/52. hrsz-ú önkormányzati ingatlan értékesítésének tárgyában*

1. A Képviselő-testület megtárgyalta a tárgyi előterjesztést és a Harkány, belterület 1/52. hrsz-ú önkormányzati tulajdonú ingatlant értékesítésre kijelöli. Az önkormányzat hatályos vagyonrendeletének megfelelően felkéri a hivatalt az értékesítési eljárás lefolytatására.
2. Harkány Város Önkormányzat Képviselő-testülete az 1. pont alatti ingatlan induló vételárát az ingatlanforgalmi értékbecslésnek megfelelően 163.000,-Ft + ÁFA összegben határozza meg.
3. A Képviselő-testület felhatalmazza a polgármestert az eredményes liciteljárást követően az ingatlan adásvételi szerződésének aláírására.

Határidő: azonnal

Felelős: beruházási és üzemeltetési mérnök, jegyző

Harkány, 2025.05.18.

Albrecht Ferenc, s.k.

beruházási és üzemeltetési mérnök