Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. június 27-i RENDES ÜLÉSÉRE**

**1.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 6 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. június 27. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2025. május 22. napján volt, amelyen az alábbi, **lejárt határidejű határozatok** születtek:

**69/2025.(V.22.) sz. Önkormányzati hat.:**

*A Harkányi Gyógyfürdő Zrt. 2024. évi gazdálkodásáról szóló beszámolójának elfogadásáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. 2024. évi gazdálkodásáról szóló beszámolót áttekintette és azt az előterjesztéshez csatolt tartalommal elfogadja.

A Képviselő-testület felhatalmazza Hosszúné Dávid ÉvaMargit alpolgármestert, hogy az e kérdést tárgyaló közgyűlés ülésén szavazati jogát e határozat tartalmának megfelelően gyakorolja.

Felelős:Alpolgármester, Igazgatóság

Határidő:azonnal

*A HGYF Zrt. részére a határozat kivonat megküldésre került. A 2025.05.23. napján megtartott Közgyűlésen elfogadásra került az előterjesztés.*

**70/2025.(V.22.) sz. Önkormányzati hat.:**

*A Harkányi Gyógyfürdő Zrt. igazgatósági tagjai részére felmentvény megadásáról*

Harkány Város Önkormányzat Képviselő-testülete egyetért a 2024. évi üzleti évben kifejtett vezetési tevékenységgel, ennek megfelelően javasolja a Közgyűlésnek, hogy a 2024. év vonatkozásában a Polgári Törvénykönyvről szóló 2013. évi V. törvény 3:117. §-a szerinti felmentvényt a HGYF Zrt. Igazgatósága (Dr. Muity György igazgatóság elnöke, Herendi Ferenc igazgatóság tagja, Szilágyi Tibor igazgatósági tag) részére megadni szíveskedjen.

A Képviselő-testület felhatalmazza Hosszúné Dávid Éva Margit alpolgármestert, hogy az e kérdést tárgyaló közgyűlés ülésén szavazati jogát e határozat tartalmának megfelelően gyakorolja.

Felelős:Alpolgármester, Igazgatóság

Határidő:azonnal

*A HGYF Zrt. részére a határozat kivonat megküldésre került. A 2025.05.23. napján megtartott Közgyűlésen elfogadásra került az előterjesztés.*

**71/2025.(V.22.) sz. Önkormányzati hat.:**

*A Harkányi Gyógyfürdő Zrt. Felügyelőbizottság ügyrendjének jóváhagyásáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. Felügyelőbizottsága Ügyrendjét áttekintette és az előterjesztéshez csatolt tartalommal jóváhagyja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát.

Felelős:Alpolgármester, Felügyelőbizottság

Határidő:azonnal

*A HGYF Zrt. részére a határozat kivonat megküldésre került. A 2025.05.23. napján megtartott Közgyűlésen elfogadásra került az előterjesztés.*

**72/2025.(V.22.) sz. Önkormányzati hat.:**

*Alapítói határozat a Harkányi Városgazdálkodási Kft. 2024. évi gazdálkodásáról szóló beszámolójának elfogadásáról*

Harkány Város Önkormányzatának képviselő-testülete, mint alapító a Harkány Város Önkormányzat tulajdonában álló Harkányi Városgazdálkodási Kft. 2024. évi gazdálkodásáról szóló beszámolót áttekintette és az előterjesztéshez csatolt tartalommal elfogadja.

Felelős: HVG Kft. ügyvezető

Határidő: azonnal

*A HVG Kft. részére a határozat kivonat megküldésre került.*

**74/2025.(V.22.) sz. Önkormányzati hat.:**

*A Harkányfürdő Sportegyesület 2024. évi beszámolójának elfogadásáról*

Harkány Város Önkormányzat Képviselő-testülete a Harkányfürdő Sportegyesület 2024. évi támogatásáról szóló beszámolóját áttekintette, és a szervezet 2024. évi támogatás felhasználásáról szóló beszámolóját az előterjesztés szerinti tartalommal elfogadja.

Határidő: azonnal

Felelős : pénzügyi osztályvezető

*Az érintett egyesület a döntésről értesítve lett.*

**75/2025.(V.22.) sz. Önkormányzati hat.:**

*A Harkányi Diáksport Egyesület 2024. évi beszámolójának elfogadásáról*

Harkány Város Önkormányzat Képviselő-testülete a Harkányi Diáksport Egyesület 2024. évi támogatásáról szóló beszámolóját áttekintette, és a szervezet 2024. évi támogatás felhasználásáról szóló beszámolóját az előterjesztés szerinti tartalommal elfogadja.

Határidő: azonnal

Felelős : pénzügyi osztályvezető

*Az érintett egyesület a döntésről értesítve lett.*

**76/2025.(V.22.) sz. Önkormányzati hat.:**

*A Kanizsai Dorottya Fúvószenekari Egyesület 2024. évi beszámolójának elfogadásáról*

Harkány Város Önkormányzat Képviselő-testülete a Kanizsai Dorottya Fúvószenekari Egyesület 2024. évi támogatásáról szóló beszámolóját áttekintette, és a szervezet 2024. évi támogatás felhasználásáról szóló beszámolóját az előterjesztés szerinti tartalommal elfogadja.

Határidő: azonnal

Felelős : pénzügyi osztályvezető

*Az érintett egyesület a döntésről értesítve lett, a 2025. évre vonatkozóan a támogatási szerződés 2025. 06. 11. napján aláírásra került.*

**77/2025.(V.22.) sz. Önkormányzati hat.:**

*Döntés ingyenes fesztiválbérlet biztosításáról*

1.) Harkány Város Önkormányzatának képviselő-testülete úgy határoz, hogy a Harkányi Fürdőfesztivál (2025. augusztus 20-24.) alkalmából 2025. augusztus 01. napjáig, harkányi állandó lakcímmel rendelkező személyek, vagy Harkányban igazoltan nevelőszülőnél elhelyezett gyermekek részére ingyenes fesztiválbérletet biztosít.

2.) A képviselő-testület felkéri a Harkányi Gyógyfürdő Zrt. igazgatóságát, hogy a fesztiválbérletek előkészítésével és kiosztásával kapcsolatos feladatok ellátásáról gondoskodjon.

Határidő: értelem szerint

Felelős: HGYF Zrt. igazgatóság

*A HGYF Zrt. részére a határozat kivonat megküldésre került.*

**78/2025.(V.22.) sz. Önkormányzati hat.:**

*Döntés ingyenes strandbelépő biztosításáról a kitűnő tanulók részére*

1.) Harkány Város Önkormányzat Képviselő-testülete a harkányi Kitaibel Pál Általános Iskola 2024/25-es tanévben kitűnő bizonyítványt szerzett tanulói részére fényképes, 1 főre szóló ingyenes strandbelépőt biztosít az idei nyári szezonra.

2.) Az előző pontban írt ingyenes strandbelépőt a harkányi állandó lakcímmel rendelkező, nappali tagozatos, 2024/25-es tanévben kitűnő bizonyítványt szerzett általános iskolai, középfokú oktatásban, illetve más általános iskolában tanuló diákok részére is biztosítja.

3.) A fényképes strandbelépőt a Kitaibel Pál Általános Iskola tanulói az évzárón, a többi érintett diák a Harkányi Gyógyfürdő Zrt. marketinges munkatársánál személyesen, bizonyítványa és lakcímkártyája bemutatásával igényelheti, ill. veheti át.

4.) A képviselő-testülete felkéri a Harkányi Gyógyfürdő Zrt. igazgatóságát, hogy az ingyenes strandbelépő előkészítésével és kiadásával, valamint a szükséges tájékoztatás megadásával kapcsolatos feladatokat ellássa.

Határidő: azonnal

Felelős: Polgármester, HGYF Zrt. igazgatóság

*A HGYF Zrt. részére a határozat kivonat megküldésre került, az iskola is értesítve lett a döntésről.*

**79/2025.(V.22.) sz. Önkormányzati hat.:**

*Döntés a helyi építési szabályzatról szóló 10/2018. (V.25.) önkormányzati rendelet 2025. évi 1. számú módosítási eljárásának megindításáról*

Harkány Város Önkormányzat Képviselő-testülete megtárgyalta a „Döntés a helyi építési szabályzatról szóló 10/2018. (V.25.) önkormányzati rendelet 2025. évi 1. számú módosítási eljárásának megindításáról” tárgyú napirendi pontot, és az alábbi határozatot hozta:

1. Harkány Város Önkormányzat Képviselő-testülete kiemelt önkormányzati fejlesztési területté nyilvánítja a Harkány közigazgatási területén lévő, a helyi építési szabályzatról szóló 10/2018. (V.25.) önkormányzati rendelet 1. melléklete szerint Üh-1, Üh-2, Üh-3 és a Vt-6 jelű övezetekbe tartozó telektömböket továbbá az 556/2. hrsz. alatti telket magában foglaló telektömböt, a tömböket övező tervezett és kialakult közterületekkel együtt.
2. Harkány Város Önkormányzat Képviselő-testülete egyszerűsített eljárásban megindítja a helyi építési szabályzatról szóló 10/2018. (V.25.) önkormányzati rendelet felülvizsgálatát.
3. Harkány Város Önkormányzat Képviselő-testülete a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet előírásai alapján jóváhagyja az Albrecht Ferenc önkormányzati főépítész által a helyi építési szabályzatról szóló 10/2018. (V.25.) önkormányzati rendelet felülvizsgálata vonatkozásában 2025. május 19-én készített főépítészi feljegyzést.
4. Harkány Város Önkormányzat Képviselő-testülete felhatalmazza a város Polgármesterét arra, hogy az ügyben szükséges tárgyalásokat és egyeztetéseket folytassa le, a készülő telepítési tanulmánytervek partnerségi egyeztetéséről gondoskodjon, valamint a szükséges tervezői és szakértői szerződéseket kösse meg.

Határidő: azonnal

Felelős: főépítész

*A határozat kivonat megküldésre került a településtervező részére, készül az egyeztetési dokumentáció.*

**80/2025.(V.22.) sz. Önkormányzati hat.:**

*Döntés a harkányi 1713/8 hrsz-ú ingatlan elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 1713/8 hrsz-ú ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni.**

Határidő: Azonnal

Felelős: Jegyző

*Az érintett ügyvéd a döntésről értesítve lett, a határozat kivonat megküldésre került a részére.*

**Beszámoló a két testületi ülés között eltelt időszakról:**

* Vállalkozási szerződés került aláírásra a Mehring és Társa Kft.-vel, a Harkány belterületi utak- járdák javításának kivitelezésére bruttó 2.032.000 Ft összegben.

Kérem a T. Képviselő-testületet az alábbi határozati javaslat elfogadására!

**…./2025.(VI.27.) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2025. 05. 23.

Tisztelettel: Bacsáné Dr. Kajdity Petra s.k.

jegyző