Tárgy: Tulajdonosi hozzájárulás a Harkányi Óvoda, Bölcsőde, Mini Bölcsőde és Konyha 553/59 hrsz. alatt található ingatlanának használatához

Mellékletek: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. június 27-i RENDES ÜLÉSÉRE**

**14.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2025. június 27. napján tartandó rendes képviselő-testületi ülésére**

**ELŐTERJESZTÉS CÍME: Tulajdonosi hozzájárulás a Harkányi Óvoda, Mini Bölcsőde és Konyha 553/59 hrsz. alatt található ingatlanának használatához**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

A Harkányi Körzeti Óvodai Társulás fenntartásában működik a Harkányi Óvoda, Mini Bölcsőde és Konyha költségvetési szerv, mely intézményben három bölcsődei csoporttal a gyermekvédelmi és gyámügyi igazgatásról szóló 1997. évi XXXI. törvény 43/A. §-a szerinti mini bölcsődei ellátás is folyik a köznevelési feladatok ellátása mellett.

A mini bölcsődei ellátás kialakítása korábban a TOP-1.4.1-16-BA1-2017-00021 Bölcsőde kialakítása és az óvoda minőségi fejlesztése Harkányban elnevezésű pályázat keretében valósult meg. A projekt jelenleg a fenntartás 5. évében jár, 2025.10.28-án jár le az 5 éves fenntartási időszak. A bölcsődei ellátásra folyamatosan nagyobb igény jelentkezik, mint amennyit a pályázat révén kialakításra került 2 db mini bölcsődei csoport ki tud szolgálni (7-7 gyermek ellátásával). Erre tekintettel a fenntartó egy harmadik mini bölcsődei csoportot indított 2024. szeptember 01. napjával.

Időközben a fenntartó döntött az egyik mini bölcsődei csoport bölcsődévé történő átalakításáról, mely átalakításnak a szolgáltatói nyilvántartásba történő bejegyzési eljárása jelenleg is folyamatban van.

A bejegyzés iránti kérelem egyik kötelező melléklete az ingatlan használatának jogcímét igazoló okirat csatolása is, mely rendelkezésre áll, de az csak a mini bölcsődei ellátásra terjed ki.

Harkány Város Önkormányzatának vagyonáról, és a vagyontárgyak feletti tulajdonosi jogok gyakorlásáról szóló 20/2016. (X.4.) önkormányzati rendelet 7. § (2) bekezdése szerint: *„[…] Az önkormányzati vagyon használatának átengedéséről szintén a képviselő-testület dönt, ennek tényéről és feltételeiről külön megállapodás, vagy a társulási megállapodás rendelkezik.”*

A rendelet rögzíti, hogy a Harkányi Óvoda, Mini Bölcsőde és Konyha az Önkormányzat vagyonának használója. (7. § (6) bekezdés)

A társulási megállapodás 19.1. pontja szerint: *„1.A Harkányi Óvoda épülete, leltár szerinti felszerelései és ingóságai Harkány Város Önkormányzat tulajdonában vannak. Harkány Város Önkormányzata, a tulajdonát képező ingatlanokat érintő beruházásokat saját költségvetése terhére biztosítja, ezért az ilyen címen keletkező vagyonnövekmény kizárólag a tulajdonos önkormányzatot illeti meg, ő jogosult és köteles azt a vonatkozó jogszabályi előírásoknak megfelelően nyilvántartani. A társult önkormányzatok alapelvként rögzítik, hogy a társulás működése alatt egyik önkormányzat sem juthat a másik önkormányzat terhére anyagi-gazdasági előnyhöz.”*

Az alapító okirat szerint az 553/59 hrsz. alatti ingatlan vonatkozásában a használati jog az intézménynél van.

Fentiekre tekintettel tisztelettel kérem a képviselő-testületet, hogy az előterjesztést megtárgyalni, és az alábbi határozati javaslatot elfogadni szíveskejenek!

**Határozati javaslat**

*Tulajdonosi hozzájárulás a Harkányi Óvoda, Mini Bölcsőde és Konyha 553/59 hrsz. alatt található ingatlanának használatához*

1) Harkány Város Önkormányzat képviselő-testülete hozzájárul a Harkány Város Önkormányzatának tulajdonában álló, Harkány Belterület 553/59 hrsz.-ú, természetben 7815 Harkány, Dankó P. u. 7/1. szám alatt található ingatlan Harkányi Óvoda, Bölcsőde, Mini Bölcsőde és Konyha által történő használatához, az ingatlanban bölcsődei csoport létesítéséhez, valamint ahhoz, hogy a kapcsolódó működési engedély a Harkányi Óvoda, Bölcsőde, Mini Bölcsőde és Konyha vonatkozásában megkérésre/módosításra kerüljön akként, hogy az ingatlanban 3 csoportban történjen a gyermekek napközbeni ellátása 2 csoportban mini bölcsődei keretek között, 1 csoportban bölcsődei keretek között.

2) A képviselő-testület felkéri a jegyzőt, hogy a szolgáltatói nyilvántartásba történő bejegyzés esetén a használati megállapodás módosítását készítse elő. A képviselő-testület felkéri a polgármestert a jelen határozat tartalmának megfelelő használati megállapodás aláírására.

3) A képviselő-testület felkéri a jegyzőt, hogy a kapcsolódó önkormányzati rendeletek felülvizsgálatát végezze el, és a rendelet-tervezeteket terjessze a képviselő-testület elé.

Határidő: értelem szerint, 2025. szeptember 01. a bejegyzés időpontja, a felülvizsgálat határideje: 2025. szeptember

Felelős: képviselő-testület, jegyző, polgármester

Harkány, 2025. június 18.

Bacsáné dr. Kajdity Petra

jegyző